ᱤᱣᱩᱨᱳ
ᱤᱣᱨᱳ (symbol ᱫᱚ € ᱟᱨ ᱵᱮᱝᱠ ᱠᱳᱰ ᱫᱚ EUR) ᱫᱚ Europian Union ᱨᱮᱱ member ᱠᱚᱣᱟᱜ ᱠᱟᱹᱣᱰᱤ ᱧᱤᱛᱩᱢ ᱠᱟᱱᱟ᱾ ᱱᱟᱦᱟᱜ ᱒᱒ ᱜᱚᱴᱟᱝ ᱫᱤᱥᱟᱹᱢ ᱨᱮ ᱤᱣᱨᱳ ᱵᱮᱵᱚᱦᱟᱨᱚᱜ ᱠᱟᱱᱟ᱾᱑᱙᱙᱙ ᱥᱮᱨᱢᱟ ᱨᱮ ᱑᱔ ᱜᱚᱴᱟᱝ ᱫᱤᱥᱟᱹᱢ(ᱚᱥᱴᱨᱤᱭᱟ, ᱵᱮᱞᱡᱤᱭᱟᱢ, ᱡᱟᱨᱢᱟᱱᱤ, ᱯᱷᱤᱱᱞᱮᱱᱰ, ᱯᱷᱨᱟᱱᱥ, ᱟᱭᱟᱨᱞᱮᱱᱰ, ᱤᱛᱟᱞᱤ, ᱞᱩᱠᱥᱮᱢᱵᱩᱨᱜᱽ, ᱢᱳᱱᱟᱠᱳ, ᱱᱮᱫᱟᱨᱞᱮᱱᱰ, ᱯᱚᱨᱛᱩᱜᱟᱞ, ᱮᱥᱯᱮᱱ, ᱥᱟᱱ ᱢᱮᱨᱤᱱᱳ ᱟᱨ ᱵᱷᱮᱴᱤᱠᱟᱱ ᱥᱤᱴᱤ) ᱯᱩᱭᱞᱩ ᱤᱣᱨᱳ ᱠᱚ ᱵᱮᱵᱚᱦᱟᱨ ᱞᱮᱫᱟ᱾
ᱚᱱᱟ ᱛᱟᱭᱚᱢ ᱟᱨᱦᱚᱸ ᱮᱴᱟᱜ ᱫᱤᱥᱟᱹᱢ ᱤᱣᱨᱳ ᱵᱮᱵᱚᱦᱟᱨ ᱠᱚ ᱮᱦᱚᱵ ᱠᱮᱫᱟ᱾ ᱡᱮᱞᱮᱠᱟ, ᱒᱐᱐᱑ ᱥᱮᱨᱢᱟ ᱜᱨᱤᱥ, ᱒᱐᱐᱗ ᱥᱮᱨᱢᱟ ᱥᱞᱳᱵᱷᱮᱱᱤᱭᱟ, ᱒᱐᱐᱘ ᱥᱮᱨᱢᱟ ᱥᱟᱭᱯᱨᱟᱥ ᱟᱨ ᱢᱟᱞᱴᱟ, ᱒᱐᱐᱙ ᱥᱮᱨᱢᱟ ᱥᱞᱳᱵᱷᱟᱠᱤᱭᱟ, ᱒᱐᱑᱑ ᱥᱮᱨᱢᱟ ᱤᱥᱛᱳᱱᱤᱭᱟ, ᱒᱐᱑᱔ ᱥᱮᱨᱢᱟ ᱞᱟᱛᱵᱷᱤᱭᱟ ᱟᱨ ᱒᱐᱑᱕ ᱥᱮᱨᱢᱟ ᱨᱮ ᱞᱤᱛᱷᱩᱣᱟᱱᱤᱭᱟ ᱵᱮᱵᱚᱦᱟᱨ ᱠᱚ ᱮᱦᱚᱵ ᱠᱮᱫᱟ᱾UK, ᱥᱩᱭᱰᱮᱱ ᱟᱨ ᱰᱮᱱᱢᱟᱨᱠ EU ᱨᱮᱱ member ᱦᱩᱭ ᱠᱟᱛᱮᱜ ᱦᱚᱸ ᱤᱣᱨᱳ ᱵᱟᱠᱚ ᱦᱟᱛᱟᱣ ᱟᱠᱟᱫᱟ᱾
ᱤᱣᱨᱳ ᱠᱟᱹᱣᱰᱤ ᱨᱮᱱᱟᱜ ᱫᱚ ᱮᱭᱟᱭ ᱜᱚᱴᱮᱡ Note ᱢᱮᱱᱟᱜᱼᱟᱱᱟᱝ᱾ ᱚᱱᱟ ᱮᱭᱟᱭ ᱜᱚᱴᱮᱡ ᱨᱮᱱᱟᱜ ᱨᱚᱝ ᱟᱨ ᱢᱩᱴᱷᱟᱹᱱ ᱦᱚᱸ ᱡᱩᱫᱟᱹ ᱡᱩᱫᱟᱹ ᱜᱮᱭᱟ᱾ ᱚᱠᱟ ᱠᱟᱹᱣᱰᱤ ᱨᱮᱱᱟᱜ ᱫᱟᱢ ᱰᱷᱤᱨ ᱚᱱᱟ ᱨᱮᱱᱟ ᱢᱩᱴᱷᱟᱹᱱ ᱦᱚᱸ ᱞᱟᱹᱴᱩ ᱜᱮᱭᱟ᱾ ᱕ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱛᱚᱨᱚᱡ ᱞᱮᱠᱟ, ᱑᱐ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱟᱨᱟᱜ ᱜᱮ, ᱒᱐ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱱᱤᱞ ᱜᱮ, ᱕᱐ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱠᱚᱢᱞᱟ ᱞᱮᱠᱟ, ᱑᱐᱐ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱦᱟᱹᱨᱤᱭᱟᱹᱲ, ᱒᱐᱐ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱵᱟᱫᱟᱢ–ᱥᱟᱥᱟᱝ ᱟᱨ ᱕᱐᱐ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱮᱛᱟᱝ ᱵᱮᱝᱜᱟᱲ ᱨᱚᱝ᱾ ᱡᱚᱛᱚ ᱱᱳᱴ ᱨᱮᱱᱟᱜ ᱥᱟᱢᱟᱝ ᱥᱮᱡ ᱨᱮ ᱢᱤᱫ ᱴᱮᱱ ᱫᱩᱣᱟᱨ ᱥᱮ ᱡᱟᱱᱞᱟ ᱟᱨ ᱢᱤᱫ ᱴᱮᱱ ᱵᱨᱤᱡᱽ ᱨᱮᱱᱟᱜ ᱪᱷᱟᱯᱟ ᱢᱮᱱᱟᱜᱼᱟ᱾ ᱟᱨ ᱛᱟᱭᱚᱢ ᱥᱮᱡ ᱫᱚ ᱤᱣᱨᱳᱯ ᱨᱮᱱᱟᱜ ᱢᱟᱱᱪᱤᱛᱟᱹᱨ ᱢᱮᱱᱟᱜᱼᱟ᱾ ᱫᱩᱣᱟᱹᱨ, ᱡᱟᱱᱞᱟ ᱟᱨ ᱵᱨᱤᱡᱽ ᱱᱤᱭᱟᱹ ᱡᱚᱛᱚ ᱜᱮ ᱠᱟᱞᱯᱚᱱᱤᱠ ᱥᱮ ᱯᱷᱤᱠᱥᱚᱱ ᱠᱟᱱᱟ᱾ ᱚᱠᱟ ᱫᱤᱥᱟᱹᱢ ᱥᱟᱶᱛᱮ ᱦᱚᱸ ᱡᱟᱛᱮ ᱵᱟᱝ ᱡᱚᱯᱲᱟᱣᱜ ᱚᱱᱟᱛᱮ᱾
᱑ ᱢᱤᱣᱨᱳ ᱑᱐᱐ ᱥᱮᱱᱴ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ᱾ ᱑, ᱒, ᱕, ᱑᱐, ᱒᱐, ᱟᱨ ᱕᱐ ᱥᱮᱱᱴ ᱟᱨ ᱑ ᱤᱣᱨᱳ ᱟᱨ ᱒ ᱤᱣᱨᱳ ᱞᱟᱜᱤᱫ ᱫᱚ ᱢᱮᱲᱦᱮᱫ ᱯᱟᱭᱥᱟ ᱢᱮᱱᱟᱜᱼᱟ᱾ ᱑ ᱟᱨ ᱒ ᱤᱣᱨᱳ ᱨᱮᱱᱟᱜ ᱨᱚᱝ ᱫᱚ ᱥᱳᱱᱟ ᱟᱨ ᱨᱩᱯᱟᱹ ᱢᱮᱥᱟ᱾ ᱑᱐ᱹ ᱒᱐, ᱟᱨ ᱕᱐ ᱥᱮᱱᱴ ᱯᱟᱭᱥᱟ ᱨᱟᱱᱜ ᱨᱚᱝ ᱫᱚ ᱥᱳᱱᱟ ᱞᱮᱠᱟ᱾ ᱑, ᱒, ᱟᱨ ᱕ ᱥᱮᱱᱴ ᱨᱮᱱᱟᱜ ᱨᱚᱝ ᱫᱚ ᱛᱟᱢᱟ ᱞᱮᱫᱟ᱾ ᱤᱣᱨᱳ ᱱᱳᱴ ᱠᱚ ᱫᱚ ᱡᱚᱛᱚ ᱫᱤᱥᱟᱹᱢ ᱞᱟᱹᱜᱤᱫ ᱢᱤᱫ ᱨᱮᱦᱚᱸ ᱢᱮᱲᱦᱮᱫ ᱠᱟᱹᱣᱰᱤ ᱫᱚ ᱡᱩᱫᱟᱹ ᱡᱩᱫᱟᱹ ᱫᱤᱥᱟᱹᱢ ᱞᱟᱜᱤᱫ ᱡᱩᱫᱟᱹ ᱡᱩᱫᱟᱹ ᱜᱮᱭᱟ᱾ ᱠᱟᱹᱣᱰᱤ ᱨᱮᱱᱟᱜ ᱥᱟᱢᱟᱝ ᱥᱮᱡ ᱫᱚ ᱡᱚᱛᱚ ᱢᱤᱫ ᱞᱮᱠᱟ ᱜᱮᱭᱟ, ᱢᱮᱱᱠᱷᱟᱱ ᱛᱟᱭᱚᱢ ᱥᱮᱡ ᱫᱚ ᱡᱩᱫᱟᱹ ᱫᱤᱥᱟᱹᱢ ᱨᱮ ᱡᱩᱫᱟᱹ ᱜᱮᱭᱟ᱾ ᱡᱮᱞᱮᱠᱟ ᱡᱟᱨᱢᱟᱱ ᱫᱤᱥᱟᱹᱢ ᱨᱮᱱᱟᱜ ᱠᱟᱹᱣᱰᱤ ᱛᱟᱭᱚᱢ ᱨᱮ ᱫᱚ ᱠᱩᱬᱩᱫ ᱟᱜ ᱪᱤᱛᱟᱹᱨ ᱢᱮᱱᱟᱜᱼᱟ᱾ ᱑᱐, ᱒᱐, ᱟᱨ ᱕᱐ ᱥᱮᱱᱴ ᱠᱚ ᱨᱮᱱᱟᱜ ᱛᱟᱭᱚᱢ ᱨᱮ ᱫᱚ ᱵᱟᱨᱞᱤᱱ ᱨᱮᱱᱟᱜ ᱵᱨᱟᱱᱰᱮᱱᱵᱩᱨᱜᱽ ᱫᱩᱣᱟᱹᱨ ᱨᱮᱱᱟᱜ ᱪᱤᱛᱟᱹᱨ ᱢᱮᱱᱟᱜᱼᱟ᱾
sat_Olck sat_Olck sat_Olck sat_Olck sat_Olck